નવી દિલ્હીઃ ઈન્ટરનેટ યુઝર્સ અને ઓનલાઈન ખરીદી કરનારા લોકોની સંખ્યામાં વધારો થઈ રહ્યો છે, દેશમાં ડિજિટલ કોમર્સ (ઈ-કોમર્સ) બજાર 2018 સુધીમાં 50 અબજ ડૉલરની પાસ પહોંચી શકે છે. એક અધ્યયનમાં આ વાતની સંભાવના દર્શાવવામાં આવી છે. આ પ્રમાણે 2017માં ઓનલાઈન સૌથી વધુ ખરીદવામાં આવેલા સામાનમાં મોબાઈલ ફોન મુખ્ય રહ્યા હતા અને અડધાથી વધુ ભારતીયોએ કેશ ઓન ડિલિવરીનો ઓપ્શન પસંદ કર્યો હતો. હાલ ઈ-કોમર્સ બજાર 38.5 અબજ ડૉલરનું છે.